ПРОТОКОЛ № 8

от заседание на Комисия „Съдебна карта, натовареност и 
съдебна статистика” към Съдийската колегия на ВСС
27 февруари 2017 г.
/понеделник - 10,00 часа/

	Днес, 27 февруари 2017 г. (понеделник), от 10,00 часа се проведе заседание на комисия „Съдебна карта, натовареност и съдебна статистика”  към Съдийската колегия на ВСС, в състав:

ПРЕДСЕДАТЕЛ:

ЧЛЕНОВЕ:	КАЛИН КАЛПАКЧИЕВ

ГАЛИНА КАРАГЬОЗОВА 
КАМЕН ИВАНОВ 
МАРИЯ КУЗМАНОВА  
СОНЯ НАЙДЕНОВА

Присъстват от администрацията на ВСС експертни сътрудници към комисията: Красимира Василева - началник-отдел „ЮОДКВСС", дирекция „Правна“; Румен Митев - началник-отдел "САОД", дирекция "ИТСС"; Емилия Петкова – главен експерт в отдел „САОД”, дирекция "ИТСС”.

След разисквания по предварително обявения дневния ред

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

Включва, като т. 7 от дневния ред за днешното заседание следната допълнителна точка:
- Информация относно проведена среща между председателя и членове на комисията с управителя на фирмата – разработчик на СИНС и експерт от екипа, реализирал емпиричното изследване на натовареността на съдиите.

ПО ДНЕВНИЯ РЕД:

1. ОТНОСНО: Писмо от Съюза на съдиите в България относно участие в представяне на изследване на социолога Живко Георгиев на тема „Ролята на районните съдилища в живота на местните общности“ /вх. № ВСС-2864/17 г./

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

1.1. Приема поканата от Съюза на съдиите в България за участие в представянето на изследване на социолога Живко Георгиев на тема „Ролята на районните съдилища в живота на местните общности“, което ще се проведе на 01.03.2017 г.
1.2. Да се поканят членовете на ВСС за участие в представянето по т. 1.1.

2. ОТНОСНО: Писмо изх. № 812100-3429/2017 г. от Министерство на вътрешните работи относно предложение от ст. комисар Николай Кирков – директор на ОДМВР Стара Загора за промяна на съдебните райони на селата Маца и Полски градец, общ. Раднево /вх. № ВСС-2529/17/17.02.2017 г./
Приложение: Преписка по предложение изх. № И-14/13/07.03.2013 г. /съвместно/ от председателя на РС-Раднево и от и.ф. административния ръководител на РП-Раднево /вх. № 11-09-064/11.03.2013 г./

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

2.1. Приема за сведение писмо вх. № ВСС-2529/17.02.2017 г. от Министерство на вътрешните работи относно предложение от ст. комисар Николай Кирков – директор на ОДМВР Стара Загора за промяна на съдебните райони на селата Маца и Полски градец, общ. Раднево /вх. № 2529/17 г./
2.2. Възлага на експертния сътрудник към комисията Емилия Петкова за следващо заседание да подготви обобщена информация във връзка със състава на отделните съдебни райони към момента и различията с административно-териториалното деление на страната, както и материалите по предишни постъпили до комисията предложения от административни ръководители на ОСВ за промяна на границите на съдебните райони, с оглед общото им разглеждане от комисията.

3. ОТНОСНО: Писмо изх. № 129/14.02.2017 г. от председателя на Окръжен съд-Видин относно искане за увеличаване щатната численост с 2 /две/ щатни бройки за длъжността „съдия“ на ОС-Видин. /вх.№ ВСС-2623/20.02.2017 г./

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

3.1. Приема за сведение писмо вх. № ВСС-2623/20.02.2017 г.от председателя на Окръжен съд - Видин относно искане за увеличаване щатната численост с 2 /две/ щатни бройки за длъжността „съдия“ на ОС-Видин.
3.2.Възлага на отдел „САОД“ на ВСС във връзка с направеното предложение от председателя за увеличаване щата на съдиите в съда за следващо заседание на КСКНСС да подготви справка за натовареността на Окръжен съд-Видин за тригодишен период, включваща информация за натовареността по щат; действителната натовареност; промяна на щатната численост, командировани магистрати от/в съда.
3.3. Изисква от дирекция „Съдебни кадри и конкурси на магистрати“ на ВСС за следващо заседание на комисията да предостави актуална информация относно брой съдии по щат по отделения – граждански, търговски, наказателни в окръжните и апелативните съдилища.
3.4. Кани за следващото заседание на комисията – 06.03.2017 г. , понеделник, 10,00 часа председателя на Окръжен съд – Видин за обсъждане на направеното искане.
3.5. Изпраща решението по т. 3.2. на отдел „САОД“ на ВСС, за изпълнение.
3.6. Изпраща решението по т. 3.3. на дирекция „Съдебни кадри и конкурси на магистрати“, за изпълнение.
3.7. Изпраща решението по т. 3.4. на председателя на Окръжен съд – Видин, за сведение.

4. ОТНОСНО: Писмо изх. № 1061/22.02.2017 г. от председателя на Окръжен съд – Хасково във връзка с приложението на приетата от Висшия съдебен съвет „Методика за контрол и проверка на статистическите данни отчитащи дейността на съдебните органи и съдиите в РБългария“ /вх. № ВСС-2890/23.02.2017 г./

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

4.1. Приема за сведение писмо вх. № ВСС-2890/23.02.2017 г. от председателя на Окръжен съд – Хасково във връзка с приложението на приетата от Висшия съдебен съвет „Методика за контрол и проверка на статистическите данни отчитащи дейността на съдебните органи и съдиите в Р България“.
4.2. Изпраща писмо до разработчиците на автоматизираните системи за управление на делата в съдилищата със запитване дали системите са актуализирани да изчисляват срока за приключване на гражданските и търговски дела І-ва инстанция за окръжните съдилища и гражданските дела за районните съдилища, съобразно приетата от ВСС по Протокол № 49/01.10.2015 г., д.т. 78 „Методика за контрол и проверка на статистическите данни отчитащи дейността на съдебните райони и съдиите в Р България“. Да се уведомят разработчиците, че системите следва да бъдат адаптирани съобразно утвърдените с методиката статистически форми за отчет на съдилищата. Методиката е публикувана на интернет страницата на ВСС в раздел „Съдебна статистика, регистри“, секция „Статистически форми за отчет“, а именно:
http://www.vss.justice.bg/page/view/1090

5. ОТНОСНО: Извлечение от протокол № 9/22.02.2017 г. от заседание на комисия „Бюджет и финанси“ на ВСС относно предложение до КСКНСС за предоставяне на конкретни стойности по изброени дейности, които следва да се финансират с бюджетни средства, срок 30.06.2017 г. 

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

5.1. Приема за сведение извлечение от протокол № 9/22.02.2017 г. от заседание на комисия „Бюджет и финанси“ на ВСС относно предложение до КСКНСС за предоставяне на конкретни стойности по изброени дейности, които следва да се финансират с бюджетни средства, срок 30.06.2017 г. 
5.2. Отлага точката за следващо заседание на комисията.

6. ОТНОСНО: Допълване състава на Работната група по административни дела, сформирана с решение на КСКНСС по протокол № 22/29.06.2016 г. , т.5.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

	6.1. Допълва състава на Работната група по административни дела сформирана към Комисия „Съдебна карта, натовареност и съдебна статистика“ към СК на ВСС, с решение по протокол № 22/29.06.2017 г., т.5, като включва съдия Татяна Жилова – АССГ и съдия Луиза Павлова-Христова – АССГ.
	6.2. Да се покани Албена Комитова – председател на Центъра за спогодби и медиация при Софийски районен съд и Софийски градски съд, за участие в състава на Работната група по граждански и търговски дела, сформирана към комисията с решение по протокол № 22/29.06.2016 г., т. 5.
6.3. Изпраща решението по т. 6.1 на председателя на АССГ, за сведение.

7. ОТНОСНО: Информация за проведена среща между председателя и членове на комисията с управителя на фирмата – разработчик на СИНС, и експерт от екипа, реализирал емпиричното изследване на натовареността на съдиите.
/Информацията се докладва устно от председателя на комисията./

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

	7.1.  Изпраща писмо до административните ръководители на съдилищата, с което ги информира, че до края на месец март 2017 г. следва да спазват Правилата за оценка на натовареността на съдиите и да осигурят въвеждане в СИНС на всички коригиращи коефициенти, включително и намаляващите.

ПРЕДСЕДАТЕЛ
					НА КСКНСС:		/п/
								КАЛИН КАЛПАКЧИЕВ